
ECAD6013C – Y dysgwr: pwy ydw i’n ei addysgu.

Mae’r disgybl rwyf yn mynd i drafod yn ystod y cyflwyniad yma wedi symud o Tsieina i Gymru ac nid yw’n deall dim un gair o Gymraeg nac Saesneg. Mae teulu ‘Lydia’ yn rhugl yn Tsieineaidd. Gweler proffil un tudalen am fwy o wybodaeth am ‘Lydia’. Tra bod ‘Lydia’ yn Tsieina ni aeth i dim un feithrinfa na cylch meithrin, felly mae hi’n dod yn syth o’i adref i’r ysgol. Y drosglwyddiad bydd ‘Lydia’ yn profi yw trosglwyddiad fertigol yn ogystal a hyn y rhwystr mae ‘Lydia’ yn ei phrofi yw nid yw ‘Lydia’ na’i theulu yn deall gair o Gymraeg nac Saesneg a hefyd mae hi’n dod yn syth o adre i’r ysgol felly nid yw hi wedi cael amser i ddysgu sut i cymdeithasu gyda plant o’i oedran hi. Bydd ‘Lydia’ yn ei gweld hi’n anodd i gwario amser oddi wrth ei fam a’i thad, yn ogystal a hynny ni fydd yn deall gair o beth mae’r athrawon a disgyblion arall yn ei ddweud. Mi fyddwn yn cefnogi’r disgybl a’i theulu drwy gwahodd ‘Lydia’ a’i theulu mewn i’r ysgol er mwyn i ‘Lydia’ allu ymgyfarwyddo gyda’r ysgol ac i’r rhieni allu ofyn unrhyw gwestiynau sydd yn ei phoeni, yn ychwanegol mi fyddwn yn cyfieithu’r gwaith cartref a’r geiriau allweddol o’r Gymraeg/Saesneg i Tsieineaidd er mwyn bod y rhieni yn gallu cefnogi’r disgybl adref. Gweler cynllun cefnogi am sut fyddwn yn cefnogi ‘Lydia’ a’i theulu. 
Mi wnaeth ‘Lydia’ a’i theulu symud o Tsieina i Gymru yn ystod gwyliau’r haf, felly mae’r teulu yma wedi symud i wlad arall ble nid ydynt yn nabod neb na chwaith yn deall yr iaith. Mae Lydia ym mlwyddyn 1 ac mae hi’n ferch swil. Mae gan ‘Lydia’ dau frawd sydd yn ysgol uwchradd. Nid yw ‘Lydia’ wedi gadael ei fam na’i thad ers iddi cael ei eni, nid yw hi chwaith wedi bod i ysgol/ cylch meithrin neu feithrinfa, felly mi fydd hi’n ei weld hi’n anodd i mynd i’r ysgol pob dydd. Yr heriau mi fydd ‘Lydia’ yn ei phrofi wrth trosglwyddo o adref i ysgol yw angen mam neu dad, gweld hi’n anodd i gyfathrebu gyda disgyblion arall ac hefyd ddim yn deall yr iaith sydd yn cael ei siarad yn yr dosbarth gan ei fod yn siarad yn rhugl yn Tsieineaidd.
Er mwyn cefnogi ‘Lydia’ a’i theulu mi fyddwn yn gwahodd ‘Lydia’ a’i theulu i mewn i’r ysgol ar ôl i’r disgyblion orffen ysgol er mwyn cael taith o amgylch yr ysgol i gweld y dosbarthiadau a dod i nabod yr athrawon. Ar ôl iddynt cael taith o amgylch yr ysgol mi fyddwn yn trefnu bod ‘Lydia’ yn dod mewn i’r ysgol am 2-3 prynhawn yr wythnos er mwyn dechrau cyfarwyddo gyda’r disgyblion, staff a trefn yr ysgol, os bydd hynny yn mynd yn hwylus ar ôl pythefnos mi fyddwn yn gofyn iddi ddechrau llawn amser i gweld sut bydd pethau yn datblygu. Mae yna cynorthwyydd dosbarth  yn yr ysgol sydd yn siarad Tsieineaidd, felly mi fyddwn yn gofyn iddi ddod ar y taith o amgylch yr ysgol gyda’r rhieni ac hefyd yn gofyn iddi cyfieithu gwaith o’r Gymraeg i Tsieineaidd er mwyn bod yr rhieni yn gallu cefnogi gyda’r gwaith o adref. Yn ogystal a hynny mi fydd yr cynorthwyydd dosbarth yn mynd a ‘Lydia’ a un o disgyblion sydd yr un oedran a hi allan o’r dosbarth er mwyn trochi iaith ac yn yr dosbarth mi fyddwn yn gwneud cardiau fflach iddi sydd yn cynnwys llun, y gair yn y Gymraeg ac y gair yn Tsieineaidd, hefyd, mi fyddwn yn rhoi bydi i Lydia a fydd y bydi yn dangos i ‘Lydia’ beth sydd angen iddi gwneud o ddydd i ddydd a ble mae popeth yn yr ysgol.
Mae’r trosglwyddiad o adref i ysgol gynradd yn aml yn digwydd yng Nghymru pan mae’r plentyn yn 3 blwydd oed. Mae’r amser trosglwyddo yma yn amser critigol i datblygiad y plant oherwydd mae’n gallu dylanwadu ar ei ymgysylltiad gyda’r ysgol ac oherwydd hynny yn effeithio ar ei cyrhaeddiad. Mae’r rhan fwyaf o’r plant yn gwneud trosglwyddiad llwyddiannus ar gwahanol cyfnodau yn ystod ei addysg. Ond, mae rhai grwpiau o disgyblion yn fwy debygol o weld newidiadau sylweddol i’w arferion dyddiol o gymharu a’i cyfoedion. Mae’r plant sydd yn cael profiad anodd o drosglwyddo yn fwy debygol i ddod o grwpiau bregus, er enghraifft yn dod o gefndir fwy difreintiedig neu mae ganddynt anghenion dysgu ychwanegol. Yn ychwanegol i hyn, mae’r plant ifancaf yn y blwyddyn yn gallu profi anawsterau. Mae pontio llyfn o’r cartref i ysgol yn bwysig oherwydd mae adolygiad blaenorol o dystiolaeth wedi dangos linc rhwng trosglwyddiad gwael a chanlyniadau llai llwyddiannus. Er enghraifft, mae tystiolaeth yn awgrymu bod trosglwyddiad llai llwyddiannus efallai yn mynd i arwain at bresenoldeb gwael a datgysylltu. Yn gyffredinol mae yna camau i gefnogi plant trwy’r cyfnod trosglwyddo, er enghraifft diwrnodau agored a dechrau rhan amser sydd yn gysylltiedig gyda disgyblion yn gwneud well addasiad i’r amgylchedd ysgol newydd a sgiliau emosiynol a chymdeithasol well ymhlith plant a phobl ifanc.                                                                                                                                                                                 (                                                                                                   (Public health England,2014)     

Mae fwy o blant ledled y byd yn tyfu i fyny i fod yn ddwyieithog neu amlieithog yn hytrach na uniaith. Mae rhai plant yn dod yn ddwyieithog yn ddiymdrech o eni, le mae rhai arall yn dysgu iaith yn yr ysgol. Mae yna gwahaniaeth cychwynnol rhwng dwyieithrwydd plentyndod cydamserol ac dwyieithrwydd plentyndod dilyniannol. Mae dwyieithrwydd plentyndod cydamserol yn golygu bod y plentyn yn dysgu dwy iaith o geni, mae hyn ambell waith yn cael ei alw’n dwyieithrwydd baban. Enghraifft o hyn yw os mae un rhiant yn siarad Saesneg gyda’r plentyn ac mae’r rhiant arall yn siarad Cymraeg gyda’r plentyn, efallai bydd y plentyn yn dysgu’r ddwy iaith yn gydamserol. Dwyieithrwydd plentyndod dilyniannol yw pan mae’r plentyn yn dysgu un iaith adref ac yna’n mynd i feithrinfa/ cylch meithrin neu ysgol gynradd ac yn dysgu ail iaith. Mae rhieni, aelodau o’r cyhoedd a gwleidyddion ambell weithiau yn prynu mewn i’r gred ffug bod dysgu dwy iaith o eni yn hanfodol ar gyfer twf iaith plentyn. Ar y llaw arall, mae babis a plant yn barod i ddysgu, storio a gwahaniaethu rhwng dau neu fwy o ieithoedd o eni ymlaen. Mae dwyieithrwydd baban yn gyffredin ac yn naturiol, gyda tystiolaeth ei fod yn fuddiol mewn sawl ffordd sydd yn cynnwys: wybyddol, ddiwylliannol, cyfathrebol, cyflawniad cwricwlwm uwch ac hefyd cyfleoedd o gyflogaeth a hyrwyddiad. Er mwyn caffael dwy iaith o eni yn llwyddiannus, mae angen i fabanod allu gwahaniaethu rhwng y ddwy iaith ac storio’r ddwy iaith yn effeithiol er mwyn dealltwriaeth a siarad. Mae ymchwil yn awgrymu bod gan babanod y galluoedd yma sydd yn gwneud dwyieithrwydd baban yn hyfyw. Mae babanod yn dangos anffafriaeth rhwng y ddwy iaith yn gynnar iawn. Mae ymchwil yn dangos erbyn bod plant dwyieithog yn ddwy oed maent yn gwybod pwy iaith i siarad gyda phwy. Maent hefyd yn gallu defnyddio ‘paru iaith priodol’ pan yn siarad gyda eraill. Yn ogystal a hyn maent yn gallu siarad gan ddefnyddio’r iaith priodol pan mae dieithryn yn siarad gyda nhw.                                                (Baker a Wright, 2017, t.88-89)
Mae symud i wlad arall yn gallu fod yn proses heriol i bobl gan gynnwys y plant. Yn aml mae plant yn wydn, gallu dysgu ieithoedd yn rhwydd ac yn gallu addasu i newid yn yr amgylchedd yn rhwyddach nag oedolion. Mae yna sialensau unigryw yn wynebu rhai plant pan maent yn symud i wlad arall. Yn rhan fwyaf o’r achosion, nid yw plant yn cael ei holi os ydynt am symud. Gall hyn yn aml arwain at plant i deimlo’n di-rym ac ambell weithiau drwgdeimlad. Pan mae rhieni yn paratoi’n gyffrous ar gyfer y symudiad, efallai na fydd y plant yn deall pam mae rhaid iddynt adael adre a pwy fath o fywyd bydd yn ei disgwyl yn y gwlad newydd. Mae symud i gwlad arall yn ddi-os yn effeithio ar addysg y plentyn, ond a yw mewn ffordd gadarnhaol neu negyddol yn amrywio o achos i achos. Tra bod rhai plant yn ffynnu yn amgylchedd newydd ac yn profi gwell dysgu yn ei gwlad newydd, gallai eraill cael trafferth gyda materion iaith a rhwystrau diwylliannol. Mae symud i wlad newydd yn cael yr effaith o gael gwared ar gymorth cymdeithasol y plentyn y tu hwnt i’r teulu agos. Mae gadael ffrindiau, teulu estynedig ac amgylcheddau cyfarwydd yn gallu gwneud y plentyn i deimlo’n unig ac ynysig.                                                                                                   (Gates,S, 2017)                                                                    
I'r disgyblion sydd ddim yn siarad Cymraeg neu Saesneg fel ei iaith cyntaf, mae’r iaith yn gallu fod yn rhwystr. Mae geirfa gyfyngedig a sgiliau iaith efallai yn atal rhai disgyblion rhag cymryd rhan yn y dosbarth, cymdeithasu gyda disgyblion arall yn y dosbarth ac dysgu i’w llawn potensial. Gall athrawon cefnogi’r disgyblion hyn drwy:
Dysgu ei enwau: mae enw yn symboleiddio hunaniaeth ac mae camddehongli enwau yn gallu gwneud y disgyblion i deimlo fel pobl o’r tu allan. Mae gweud yr enwau yn gywir yn gallu rhoi hyder i’r disgyblion. Os bydd yr athrawon yn dweud enwau’r disgyblion yn gywir yna mi fydd y disgyblion arall yn gwneud yr un peth.
System gyfeillion: byddai’n syniad i rhoi’r disgybl sydd ddim yn siarad Cymraeg na Saesneg mewn system gyfeillion, golyga hyn fod y disgybl sydd ddim yn siarad Cymraeg na Saesneg mewn pâr gyda disgybl sydd o’r un oedran ac yn gallu siarad Cymraeg neu Saesneg, mi fydd y disgybl hyn yna yn dangos i’r disgybl beth sydd angen gwneud yn y dosbarth, ble mae popeth yn y dosbarth ac hefyd yn cyfieithu beth mae’r athrawes yn dweud mewn ffordd lluniau a dangos beth sydd angen iddi/iddo gwneud. Gall y disgybl sydd yn gallu siarad Cymraeg neu Saesneg hefyd annog y disgybl arall i rhyngweithio a ffurfio perthnasoedd gyda’i cyd-ddisgyblion.
Defnyddio delweddau: dylid ategu’r holl wersi a chyfarwyddiadau gyda cymhorthion gweledol fel lluniau, brasluniau, ystumiau neu mynegiadau. Pan yn cynllunio ar gyfer gwersi, byddai’n syniad i athrawon paratoi lluniau a geiriau yn iaith y disgybl ar gyfer geiriau Cymraeg a fydd yn anodd i disgyblion ei dilyn.
Rhoi cymorth: pan yn datblygu sgiliau Cymraeg, efallai mi fydd y disgyblion yn swil ac yn amheus i ofyn am gymorth wrth athrawon. Gall athrawon annog y disgyblion i ofyn unrhyw gwestiynau sydd ganddynt wrth gwirio gyda nhw bod popeth yn iawn yn ysbeidiol.
Awgrymiadau iaith: dylai athrawon defnyddio iaith plaen a syml, a siarad yn glir ac yn araf er mwyn osgoi amgyffred. Dylid osgoi defnyddio idiomau, trosiadau a choegni oherwydd efallai mi fydd hyn yn drysu disgyblion sydd yn dysgu’r iaith. Mae’r disgyblion yn fwy debygol o ddeall beth ‘ddylid gwneud’ yn hytrach na beth ‘na ddylid gwneud’.
Atgyfnerthu: dylid ymatal rhag cywiro camgymeriadau pan mae’r disgyblion yn cyfathrebu, oherwydd efallai mi fydd hyn yn achosi’r disgyblion i deimlo’n hunanymwybodol ac yn llai hyderus i siarad. Yn lle, dylid athrawon atgyfnerthu’r disgybl yn gadarnhaol ar gyfer cyfathrebu a modelu’r ffordd gywir o gyfathrebu pan mae cyfle yn codi.  ( PLB, 2021)
Cred Chomsky bod plant yn cael ei eni gyda gallu cynhenid i ddysgu iaith. Yr egwyddorion allweddol o model caffael iaith gan Chomsky yw mae pawb yn cael ei eni gyda’r gallu i datblygu a dysgu unrhyw iaith, yn ogystal a hyn mae Chomsky yn credu bod datblygiad iaith yn greddfol. Cred ef hefyd fod gan pob plentyn “langauge acquisation device” neu LAD yn fyr, a gallwn ddod o hyd i’r erfyn LAD yn yr ymennydd, mae’r LAD yn galluogi’r disgybl i ddatblygu’r rheolau iaith yn gyflym. Rôl y LAD yw i amgodio’r brif sgiliau sydd yn ymwneud gyda dysgu iaith, ond gyda ffocws ar amgodio gramadeg oherwydd mae gramadeg yn sgil allweddol sydd angen ar y disgyblion i ddysgu iaith. Unwaith mae’r disgybl wedi meistroli’r sgil yna dim ond dysgu geiriau newydd sydd angen iddynt gwneud gan y gallent wedyn gymhwyso rheolau gramadeg o'r LAD i ffurfio brawddegau. Mae Chomsky yn cynnig bod plant sy’n siarad yn brodorol yn mynd i fod yn rhugl erbyn ei fod yn 10 blwydd oed. Mi wnaeth hefyd ddadlau os bydd y plant yn dysgu dwy iaith o eni yna mi fyddent yn fwy debygol o fod yn rhugl yn y ddwy iaith.                                                          (tutor2u, 2019)
Cred Piaget nad yw plant yn meddwl fel oedolion. Mae theori Piaget yn disgrifio’r strwythurau meddyliol neu “schemas” y plant fel maent yn datblygu o babanod i oedolion. Tra bod plant yn rhyngweithio gyda’r amgylchedd maent yn mynd ati i adeiladu eu dealltwriaeth eu hunain o’r byd. Mae ei theori yn honni bod iaith y plant yn adlewyrchu datblygiad sgiliau meddwl a rhesymu rhesymegol mewn cyfnodau neu camau, gyda phob cyfnod  yn cael enw a chyfeiriad oedran penodol. Yn ôl theori Piaget mae plant yn cael ei eni gyda “schemas” gweithredu sylfaenol, fel sugno a gafael. Mae’n disgrifio’r cyfnod modur synhwyraidd (o geni tan 2 blwydd oed) fel yr amser pan mae’r plant yn defnyddio’r “schemas” gweithredu i gymhathu gwybodaeth am y byd. Yn ei llyfr maent yn disgrifio dwy swyddogaeth o iaith y plant sef y “egocentric” a’r “socialized.” Yn ystod y cyfnod modur synhwyraidd, mae iaith y plant yn “egocentric” oherwydd maent naill ai yn siarad drostynt ei hunain neu er mwyn y er y pleser o gysylltu gyda unrhyw un sy'n digwydd bod yno gyda gweithgaredd y foment. Rhwng yr oedran 2-7 blwydd oed mae iaith y plant yn gwneud cynnydd cyflym. Mae datblygiad o’i “schemas” meddyliol yn gadael iddynt cymhwyso geiriau a sefyllfaoedd newydd, o ddefnyddio geiriau unigol, maent yn dechrau llunio brawddegau syml. Mae theori Piaget yn disgrifio iaith y disgyblion yn symbolaidd, sydd yn galluogi iddynt fentro tu hwnt “i’r fan a lle” ac i siarad am bethau fel y gorffennol, y dyfodol, pobl, teimladau a digwyddiadau. Yn ystod yr amser hyn, mae iaith y plant yn aml yn dangos enghreifftiau o beth mae Piaget yn galw’n “animism” a “egocentrism”                          (Vickers,J.2018)
Ar y llaw arall, cred B.F Skinner bod plant yn dysgu iaith drwy gael gwobrau am ddefnyddio’r iaith mewn modd swyddogaethol. Enghraifft o hyn yw mae’r plentyn yn dysgu i gweud y gair “diod” pan maent yn sychedig ac o hynny mi fydd yr plentyn yn derbyn rhywbeth i yfed sydd yn atgyfnerthu ei defnydd o’r gair er mwyn cael diod, ac mi fydd yn parhau i gwneud hynny. Mae hyn yn dilyn y gronfa wrth gefn pedwar tymor a gredai Skinner oedd sail datblygiad iaith. Yr pedwar tymor yw gweithrediadau ysgogol, symbyliadau gwahaniaethol, ymatebol ac atgyfnerthu symbyliadau. Awgrymir Skinner hefyd fod plant yn dysgu iaith drwy dynwared eraill, annog a llunio.                                                                             (Lumenlearning, 2019)
Dwi yn cytuno gyda theori Piaget oherwydd dwi wedi cael profiad o weithio mewn ysgol ac mewn meithrinfa felly dwi wedi gweld nes bod y plant yn cyrraedd tua 2 blwydd oed dim ond un gair maent yn dweud ac nid ydynt yn gallu rhoi’r gair yna mewn brawddeg bach syml, yna pan maent yn cyrraedd tua 3 blwydd oed maent yn dechrau rhoi’r geiriau mewn i brawddegau syml er enghraifft yn lle “bwyd” maent yn gallu dweud brawddeg fel “ bwyd plîs” neu “ ga i bwyd plîs?”
Cytunaf gyda theori Chomsky oherwydd yn ystod cyfnod PAP, mi ddechreuodd bachgen bach o wlad arall a pan ddechreuodd ef nid oedd yn deall gair o Gymraeg na Saesneg. Ar ôl i ni cyfieithu gwaith iddo o’r Gymraeg i Tsieineaidd, ac yn yr ysgol mi wnaethom rhoi cardiau bach iddo gyda’r gair yn y Gymraeg, y gair yn Tsieineaidd, a llun. Yn ogystal a hyn, mi wnaethom rhoi gwersi Cymraeg iddo allan o’r dosbarth, yn y gwersi mi roeddwn yn mynd ag e a un disgybl arall allan o’r dosbarth ac yn gwneud gweithgareddau trochi iaith. Ar ôl iddo gwario cwpwl o wythnosau yng nghanol y disgyblion eraill a’r gwersi trochi iaith roedd yn gallu gweud geiriau yn y Gymraeg ac roedd ei hyder yn tyfu i siarad Cymraeg pob wythnos.
Cytunaf gyda theori Skinner oherwydd pan roeddwn yn gweithio mewn meithrinfa roeddwn yn dysgu’r babanod i gweud “diod,” “bwyd,” neu tŷ-bach” ac roeddwn yn gwneud beth roeddent yn gofyn am, ac yna roeddent yn gwybod os oeddent yn mynd i ofyn am y peth yna eto byddem yn gwneud y gwrthrych eto.
Mae yna cryfderau a gwendidau i fy nulliau cefnogi. Fy nghynllun cefnogi yw bod ‘Lydia’ a’i theulu yn dod i ymweld a’r ysgol er mwyn dod i nabod y staff ac gweld beth sydd yn y dosbarth le fydd ‘Lydia’, yna mi fydd ‘Lydia yn dechrau ysgol 2-3 prynhawn yr wythnos am bythefnos yna mi fydd hi’n dechrau llawn amser ar ôl y bythefnos o rhan amser. Ond, yn ystod y cyfnod hyn ac tra bod ‘Lydia’ yn dysgu Cymraeg mi fydd cynorthwyydd dosbarth yn cyfieithu gwaith o’r Gymraeg i Tsieineaidd fel bod y rhieni yn gallu cefnogi o adref, yna yn ystod y dydd yn yr ysgol mi fydd yn cynorthwyydd yn mynd a ‘Lydia’ a un disgybl arall allan o’r dosbarth am 30munud y dydd er mwyn gwneud trochi iaith. Cryfderau fy nulliau cefnogi yw mae’r cynorthwyydd dosbarth yn gallu siarad Tsieineaidd felly mi fydd hi’n gallu cefnogi gyda gwersi trochi iaith ac hefyd cyfieithu’r gwaith o’r Gymraeg i’r Tsieineaidd. Yn ogystal a hynny cryfder arall yw bod ‘Lydia’ yn mynd i ddechrau trwy gwneud 2-3 prynhawn yr wythnos ac yna gwneud diwrnodau llawn fel nad yw’n gormod i ‘Lydia’ yn enwedig os nad yw hi wedi gwario amser oddi wrth ei fam a’i thad. Yr unig gwendid sydd i fy nulliau cefnogi yw bod y gwersi trochi iaith yn mynd i ddigwydd y tu allan i’r dosbarth felly mi fydd yn colli allan ar y digwyddiadau a fydd yn digwydd yn y dosbarth, ond ar yr ochr arall dim ond hanner awr y dydd mi fydd ‘Lydia’ ac un disgybl arall yn colli allan arno. Yr unig her mi fyddwn yn gorfod ei wynebu yw os bydd y cynorthwyydd dosbarth sydd yn siarad Tsieineaidd yn absennol am unrhyw amser yna ni fydd neb yn yr ysgol yn gallu cefnogi ‘Lydia’ gyda cyfieithu geiriau iddi, ond os am unrhyw rheswm mi fydd y cynorthwyydd dosbarth yn absennol yna mi fydd yn rhaid i ni ceisio ein gorau i cefnogi ‘Lydia’.
Yn ystod cyfnod PAP roedd yna un bachgen newydd ddechrau pryd wnes i ddechrau PAP, ac roedd ef wedi symud o Tsiena i Gymru ac nid oedd ef yn gallu siarad dim un gair o Gymraeg na Saesneg felly roedd yr ysgol yn ei gefnogi fe drwy cyfieithu geiriau allweddol o’r Gymraeg i Tsieineaidd, yn ogystal a hynny roedd yr ysgol yn talu am yr ap “duolingo” er mwyn bod y plentyn yn gallu dysgu Cymraeg. Yn yr ysgol roedd yna gwersi trochi iaith i’r plant nid oedd yn siarad Cymraeg allan yn “Caban Cŵl Cymraeg” roedd pob plentyn yn cael diwrnod llawn o wersi trochi iaith pob wythnos o flwyddyn 2 lan hyd at flwyddyn 6. Roedd yr ysgol yn gweld hyn yn fuddiol i’r disgyblion oherwydd roeddent yn mynd i’r “caban cŵl Cymraeg” ac roedd yna dwy athrawes allan yn y caban ac roeddent yn cael ei drochi yn y yr iaith oherwydd roeddent yn dod o gartrefi nid oedd neb yn siarad Cymraeg.
Felly, mae Lydia ym mlwyddyn 1 ac nid yw hi wedi gwario amser oddi wrth ei rhieni ers iddi cael ei geni. Fe symudodd ‘Lydia,’ ei ddau brawd a’i theulu o Tsieina i Gymru felly nid yw hi’n deall gair o Gymraeg na Saesneg. Rydym yn mynd i gefnogi ‘Lydia’ a’i theulu drwy rhoi gwahoddiad iddynt ddod i’r ysgol i ddod i nabod yr athrawon a gweld beth sydd yn y dosbarth, yna mi fydd ‘Lydia’ yn dechrau rhan amser am bythefnos ac yna mi fydd yn dechrau llawn amser. Pan bydd ‘Lydia’ yn dechrau ysgol, mi fyddwn yn rhoi bydi iddi a fydd yn dangos iddi beth sydd angen gwneud o dydd i ddydd a ble mae popeth. Tra bod ‘Lydia’ yn dysgu Cymraeg mi fydd yr cynorthwyydd dosbarth yn ei chefnogi gyda gwersi trochi iaith ac yn cyfieithu gwaith o’r Gymraeg i Tsieineaidd. Rwyf wedi datblygu yn broffesiynol oherwydd rwyf wedi darllen ar sut allwn cefnogi’r disgyblion i fod yn dwyieithog ac sut mae hyn yn mynd i datblygu nhw fel plant ac hefyd sut mae plant yn datblygu’i iaith fel maent yn mynd yn henach. Mae yna bylchau yn fy sgiliau/ gwybodaeth oherwydd nid oeddwn yn gwybod sut roedd symud i wlad arall yn effeithio ar y plant, ond rwyf nawr wedi darllen am sut mae’n effeithio ar y plant.

